Μόλις δώδεκα λεπτά χρειάστηκε ο Άδωνις Γεωργιάδης για να κάνει «κωλοτούμπα», χρόνος ο οποίος πιθανότατα είναι και ο ταχύτερός στην πολιτική του καριέρα. Κι όταν λέμε «κωλοτούμπα» εννοούμε ν’ αναιρέσει ο ίδιος τα λεγόμενά του.

Αφού βγήκε τηλεφωνικά την Πέμπτη στον ΣΚΑΪ, ο υπουργός Ανάπτυξης και Επενδύσεων αποφάσισε σήμερα να δώσει το «παρών» και στο στούντιο του τηλεοπτικού σταθμού για να μιλήσει για την υπόθεση Novartis.

Ο Άδωνις Γεωργιάδης εξέφρασε στις 08.47, όπως φαίνεται στο ρολόι του καναλιού, «τη πλήρη του διαφωνία» αναφορικά με τη στάση της Αστυνομίας για την υπόθεση των προστατευόμενων μαρτύρων, ενώ στις 08.59 αναρωτήθηκε δημόσια αν είπε ποτέ αυτή τη φράση, αφού ο αρχισυντάκτης της εκπομπής είχε βάλει και σχετικό σούπερ.

Ο υπουργός Ανάπτυξης και Επενδύσεων ζήτησε να φύγει το σούπερ και φυσικά έγινε.